cyanic-selkie/wikianc huggingface dataset:
শিফা বিনতে আবদুল্লাহ
ইসলাম গ্রহণ
হিজরতের পূর্বে মক্কাতেই তিনি ইসলাম গ্রহণ করেন এবং প্রথম পর্বে মক্কা থেকে মদিনায় হিজরাতকারী মহিলাদের সাথে হিজরত করেন। আশ শিফা বিনতে আবদুল্লাহ মুহাম্মাদ এর নিকট বাইয়াত গ্রহণ করেন। মুহাম্মাদ যেসমস্ত প্রধান সাহাবাদের বাড়িতে যেতেন তাদের মধ্যে আশ শিফা অন্যতম। মুহাম্মাদ তার বাড়িতে গিয়ে বিশ্রামও নিতেন। আশ শিফা বিনতে আবদুল্লাহ মুহাম্মাদ এর জন্য আলাদা বিছানা ও আলাদা পরিধেয় কাপড়ের ব্যবস্থা পর্যন্ত করে রেখেছিলেন। মুহাম্মাদ তাকে একটি বাড়ী দান করেন, সেই বাড়ীতে তিনি ছেলে সুলায়মানকে নিয়ে বাস করতেন। তিনি মুহাম্মাদ এর স্ত্রী হাফসাকে আরবি পড়া ও লেখা ও ক্যালিগ্রাফি শিখিয়েছিলেন।
আশ শিফার মৃত্যুর পর তার সন্তানেরা ঐ সমস্ত কাপড় অতি যত্নের সাথে সংরক্ষণ করে রেখেছিলেন। কিন্তু উমাইয় খলিফা মারওয়ান ইবনে হাকাম তাদের নিকট থেকে সেগুলো কেড়ে নেন।
উমরের যুগে
আশ শিফা উমরের চাচাত বোন ছিলেন। এজন্য খলিফা উমর ইবনুল খাত্তাব শিফাকে বিশেষ মর্যাদার দৃষ্টিতে দেখতেন। তার মতামতের অত্যন্ত গুরুত্ব দিতেন এবং বিশেষ শ্রদ্ধার ভাব পোষণ করতেন। উমর শিফাকে বাজার পর্যবেক্ষণ ও ব্যবস্থাপনার কিছু দায়িত্ব প্রদান করেন। উক্ত দ্বায়িত্বও তিনি সফলভাবে পালন করেছিলেন। আশ শিফাও উমরের গুণমুগ্ধা ও অনুগত ছিলেন।
একবার খলিফা উমর আশ শিফা এবং আতিকা বিনতে উসাইদ কে ডেকে এনে চাদর দান করেন।  উমর মাঝে মাঝে আশ শিফার খোঁজ খবর নিতে বাসায় যেতেন এবং নামাজের খবর নিতেন।
গুণাবলী
আশ শিফা একজন শিক্ষানুরাগী মহিলা ছিলেন। আরবের গুটিকয়েক লিখতে পড়তে জানা মহিলাদের একজন ছিলেন এবং আরবের মহিলাদের তিনি পড়তে ও লিখতে শেখাতেন। তৎকালীন চিকিৎসাতেও তিনি পারদর্শী ছিলেন। তিনি চর্মরোগের চিকিৎসা জানতেন এবং এটা নবী স্ত্রী হাফসা বিনতে উমরকেও শিখেছিলেন। ইসলাম গ্রহণের পরেও নবী করীম এর অণুপ্রেরণায় তিনি তার জ্ঞানচর্চা চালিয়ে যান।
হাদিস বর্ণনা
আশ শিফা মুহাম্মাদ ও উমর থেকে সর্বোমোট ১২ টি হাদিস বর্ণনা করেছেন। এবং তার থেকে তার পুত্র সুলায়মান, পৌত্র আবু সালামা, আবু বকর,উসমান প্রভৃতি বিখ্যাত সাহাবাগন হাদিস বর্ণনা করেছেন।
মৃত্যু
আশ শিফার সঠিক মৃত্যু সন জানা যায় না। তবে অনেকে উমরের খিলাফতকালে ২০ হিজরির কাছাকাছি কোন সময়ে মৃত্যুবরণ করেছেন এই কথা বলেছেন।
ওওইতা প্রশাসনিক অঞ্চল
ইতিহাস
ষষ্ঠ শতাব্দী নাগাদ কিউশু দ্বীপ চারটি প্রদেশে বিভক্ত ছিল: ৎসুকুশি, হি, কুমাসো ও তোয়ো। তোয়ো প্রদেশ পরবর্তীকালে দুই ভাগে বিভক্ত হয়: উচ্চ ও নিম্ন তোয়োর নাম হয় যথাক্রমে বুঙ্গো ও বুযেন প্রদেশ।
এদো যুগে (১৬০৩-১৮৬৭ খ্রিঃ) হিতা নগরে সমগ্র কিউশু অধিরাজ্যের রাজধানী ছিল। হিতার বাইরে গড়ে ওঠা ঋণ ব্যবসার খ্যাতি চারদিকে ছড়িয়ে পড়ে। হিতার মামেদা ও কুমা জেলার ব্যবসায়ীরা কেন্দ্রীয় সরকারের সাথে সহযোগিতার মাধ্যমে হিতা-কিন নামে পরিচিত এই ব্যবসা গড়ে তোলে।
ফুকুযাওয়া য়ুকিচি (১৮৩৪-১৯০১ খ্রিঃ) এই অঞ্চলের ভূমিপুত্র। তিনি টোকিওতে জাপানের প্রথম উচ্চশিক্ষা প্রতিষ্ঠান কেইও বিশ্ববিদ্যালয়ের প্রতিষ্ঠাতা।
ভূগোল
ওওইতা প্রশাসনিক অঞ্চল কিউশু দ্বীপের উত্তর-পূর্বাংশে অবস্থিত। এর বিস্তার পূর্ব থেকে পশ্চিমে ১১৯ কিমি ও উত্তর থেকে দক্ষিণে ১০৬ কিমি। এর আয়তন ৬৩৩৯ বর্গ কিমি। এর উত্তরে রয়েছে সুও চ্যানেল ও হোনশু দ্বীপ, পূর্বে ইয়ো চ্যানেল ও শিকোকু দ্বীপ, দক্ষিণে মিয়াযাকি প্রশাসনিক অঞ্চল এবং পশ্চিমে ফুকুওকা ও কুমামোতো প্রশাসনিক অঞ্চল।
বিভিন্ন পর্বতশৃঙ্গের মধ্যে য়ুফু, ৎসুরুমি, সোবো, কাতামুকি ও কুজুউ পর্বত (শেষোক্তটিকে “কিউশুর ছাদ” বলা হয়) উল্লেখযোগ্য। পর্বত অধ্যুষিত হওয়ায় ওওইতার ৭০% ভূমি অগম্য ও বন-জঙ্গলে আচ্ছাদিত। ২০১৪ এর ১লা এপ্রিলের হিসেব অনুযায়ী প্রশাসনিক অঞ্চলটির ২৮% ভূমি সংরক্ষিত বনাঞ্চল। এর মধ্যে আছে আসো কুজুউ ও সেতোকাইনাই জাতীয় উদ্যান; নিপ্পো কাইগান, সোবো-কাতামুকি ও য়াবা-হিতা-হিকোসান উপ-জাতীয় উদ্যান এবং পাঁচটি প্রশাসনিক আঞ্চলিক উদ্যান।
অর্থনীতি
ওওইতা প্রশাসনিক অঞ্চলের অর্থনীতি মূলত কৃষিনির্ভর। তবে ক্ষেত্রবিশেষে শিল্পের বিকাশ হয়েছে। উৎপন্ন পণ্যের মধ্যে সর্বাধিক গুরুত্বপূর্ণ ভিটামিন সি সমৃদ্ধ কাবোসু ফল, শুকনো শিইতাকে ছত্রাক, গেরিমাটি, মাদাকে বাঁশ ইত্যাদি। এছাড়া বিভিন্ন মাছ ও খাদ্য হিসেবে ব্যবহৃত অন্যান্য প্রাণীর যোগানও রয়েছে।
এস্তেলে ফ্রিডম্যান
এস্টেলে ফ্রীডমেন (জন্ম: ১৯৪৭) একজন মার্কিন ইতিহাসবিদ। তিনি যুক্তরাষ্ট্রের স্ট্যানফোর্ড বিশ্ববিদ্যালয়ের ইতিহাস বিভাগের একজন এডগার ই.রবিনসন অধ্যাপক তিনি ১৯৬৯ সালে তার বার্নার্ড কলেজ থেকে ব্যাচেলর অফ আর্টস ডিগ্রী লাভ করেন। এবং তাঁর ইতিহাস বিষয়ে কলম্বিয়া বিশ্ববিদ্যালয় থেকে মাস্টার্স অফ আর্টস(১৯৭২) ও পিএইচ.ডি(১৯৭৬) ডিগ্রীও রয়েছে। তিনি ১৯৭৬ সাল থেকে স্ট্যানফোর্ড বিশ্ববিদ্যালয় এ অধ্যাপনা করছেন এবং তিনি নারীবাদী পড়াশোনা নামক একটি প্রোগ্রাম এর সহ-প্রতিষ্ঠাতা। তাঁর গবেষণার মাধ্যমে উন্মোচিত হয়েছে মহিলা এবং সামাজিক পুনর্গঠন, নারীবাদ, মহিলাদের জেল পুনর্গঠন এবং এর সাথে যৌনতার ইতিহাস ও যৌন নির্যাতন এর ইতিহাস।
পুরস্কার ও সম্মাননা
ফ্রীডমেন ন্যান্সি স্ট্যানফোর্ড এ চারটি শিক্ষক পুরস্কার এর পাশাপাশি ন্যান্সি লিম্যান রয়েলকার আমেরিকান ঐতিহাসিক সমিতি থেকে সক্রিয় পরামর্শদাতা হওয়ায় পরামর্শদাতার পুরস্কার পেয়েছিলেন। এবং নারীবাদের জন্য বার্নার্ড কলেজ মিলিসেন্ট সিনটোশ পুরস্কার পেয়েছিলেন। তিনি অসংখ্য গবেষণা সংক্রান্ত ফেলোশিপ অর্জন করেছেন।এবং তার সাথে মানবতার জন্য জাতীয় অনুদান থেকে অনুদানআমেরিকান এসোসিয়েশন অফ ইউনিভার্সিটি অফ উইমেনআমেরিকান কাউন্সিল অফ লার্নড সোসাইটিসএবং জন সিমন গাগেনহেম মেমোরিয়াল ফাউন্ডেশন. তিনি একজন সহকর্মী হয়েছেন আচরণগত বিজ্ঞানের অগ্রবর্তী শিক্ষাকেন্দ্র এবংস্ট্যানফোর্ড মানবিক কেন্দ্রে তার প্রথম বই “দেয়ার সিসটারস কিপারস" ১৯৭৮ সালে অ্যালিস ও এডিথ হ্যামিলটন পুরস্কার পেয়েছিল মহিলাদের নিয়ে পাণ্ডিত্যপূর্ণ বই লেখার জন্যমিশিগানের বিশ্ববিদ্যালয় থেকে এবং এটি প্রকাশিত হয়েছিল ১৯৮১ সালে।তিনি মহিলা সাহিত্যিকদের পাশ্চাত্য সমিতি থেকে ফ্রান্সেস রিকার্ডসন কেলার সিরা পুরস্কার পেয়েছিলেন তিন বার:১৯৮২ সালে “ভিক্টোরিয়ান ওমেন: এ ডকুমেন্টারি অ্যাকাউন্ট” এর জন্য,১৯৯৭ সালে “ম্যাটার্নাল জাস্টিস” এর জন্য,২০১৪ সালে “রিডিফাইনিং রেপ” এর জন্য । “রিডিফাইনিং রেপ” ২০১৪ সালে ডারলিন ক্লার্ক হাইন পুরস্কারটি পায়।(যুক্তরাষ্ট্রের সাহিত্যিক সংগঠন) এবং ২০১৪ সালে অ্যামিলি টঠ পুরস্কার(বিখ্যাত সংস্কৃতি সংগঠন/যুক্তরাষ্ট্রের সংস্কৃতি সংগঠন) . তার “ মাই ডিসায়র ফর হিস্টরি”জন ডি অ্যামিলিও এর সাথে প্রকাশিত,২০১৩ সালে যুক্তরাষ্ট্রের সাহিত্যিক সংগঠন এর সমিতি থেকে এলজিবিটি সাহিত্যের উপর জন বসয়েল পুরস্কার পায়। জন ডি অ্যামিলিও এর সাথে তার পূর্বের সহরচিত বই”ইন্টিমেট ম্যাটারস :এ হিস্টরি অফ স্যাক্সুয়ালিটি ইন আমেরিকা " ন্যায় দ্বারা উদাহ্রত হয়েছিল। অ্যান্থনি কেনেডি ২০০৩ সালে “লরেন্স ভি. টেক্সাস” এ তার মতামতের ভিত্তিতে যুক্তরাষ্ট্রের সুপ্রিম কোর্ট সকল অ্যান্টি-সোডোমি লভঙ্গ করে।  ২০১৩ সালে তার বই”রিডিফাইনিং রেপ: সেক্সুয়াল ভায়োলেন্স ইন দি এরা অফ সাফরেজ অ্যান্ড সেগ্রিগেশান”যুক্তরাষ্ট্রের সাহিত্যিক সমিতি থেকে ডারলিন ক্লার্ক হাইন পুরস্কার অর্জন করেছিল।
কাজসমূহ
দা লেসবিয়ান ইস্যু :এসেস ফ্রম সাইনস(শিকাগো:ইউনিভার্সিটি অফ শিকাগো প্রেস,১৯৮৫)। ISBN 9780226261522
''ডকুমেন্টিং ইনটিমেট ম্যাটারস : প্রাইমারি সোরসেস ফর দা এ হিস্টরি অফ স্যাক্সুয়ালিটি ইন আমেরিকা ” ed. থমাস এ. ফস্টার (ইউনিভার্সিটি অফ শিকাগো প্রেস: ২০১২)। ISBN 9780226257471''
ক্লেয়ার টেলর
সামান্থা ক্লেয়ার টেলর, এমবিই (Samantha Claire Taylor; জন্ম: ২৫ সেপ্টেম্বর, ১৯৭৫) ইংল্যান্ডের সাবেক আন্তর্জাতিক প্রমিলা ক্রিকেট তারকা। শীর্ষসারির ব্যাটসম্যান ও প্রথম মহিলা ক্রিকেটার হিসেবে উইজডেন বর্ষসেরা ক্রিকেটারের মর্যাদা পেয়েছেন। একবিংশ শতকের প্রথম দশকে সহ-খেলোয়াড় শার্লত এডওয়ার্ডসের সাথে ইংল্যান্ডের ব্যাটিংয়ের নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন। এছাড়াও, ২০০৯ সালে দলের দু’টি বিশ্বকাপ শিরোপা জয়ে মূখ্য ভূমিকা রেখেছেন ক্লেয়ার টেলর।
প্রারম্ভিক জীবন
সামান্থা টেলর বাকিংহ্যামশায়ারের আমারশ্যাম এলাকায় ক্রীড়া পরিবারে জন্মগ্রহণ করেন। ১৩ বছর বয়স পর্যন্ত তিনি কোন ধরনের ক্রিকেট খেলেননি। তারপরও চার বছর পরই মহিলা কাউন্টি ক্রিকেটে মে, ১৯৯৩ সালে টেমস্‌ ভ্যালি দলের পক্ষে অভিষিক্ত হতে পেরেছেন। শুরুতে উইকেট-রক্ষকের ভূমিকায় নামেন মূলতঃ ব্যাটিং সীমাবদ্ধতার কারণে। ফলে, ইংল্যান্ড দলে থাকার ব্যাপারে সংগ্রাম করতে থাকেন।
খেলোয়াড়ী জীবন
এপ্রিল, ১৯৯৮ সালে আন্তর্জাতিক ক্রিকেটে অভিষেক ঘটে তার। প্রতিপক্ষ অস্ট্রেলিয়া জাতীয় মহিলা ক্রিকেট দলের বিপক্ষে অনুষ্ঠিত চতুর্থ একদিনের আন্তর্জাতিক ক্রিকেটে তিনি মাত্র এক রান করেছিলেন। এ খেলায় ইংল্যান্ডের ভরাডুবি ঘটেছিল। এর দুই বছরের মধ্যেই দলের অন্যতম নিয়মিত খেলোয়াড়ে পরিণত হন তিনি। ২০০০ সালের বিশ্বকাপে তিনি তেমন ভালো করতে পারেননি, তাই তিনি পূর্ণাঙ্গ ক্রিকেটার হবার লক্ষ্যে চাকরি ছেড়ে দেন। এরফলে পাঁচ বছরের মধ্যে তিনি মহিলাদের ক্রিকেটে অন্যতম শীর্ষস্থানীয় ব্যাটসম্যানের আসন অলঙ্কৃত করেন। কিন্তু ২০০৫ সালের বিশ্বকাপে পুনরায় ব্যর্থ হলে তিনি ক্রিকেটের পাশাপাশি চাকরি করতে থাকেন।
বিশ্বকাপে ব্যর্থ হওয়া স্বত্ত্বেও টেলরের ব্যাটিং উন্নতি ঘটতে থাকে। ২০০৬ সালে তিনি অপরাজিত ১৫৬* রান করেন। লর্ড’স ক্রিকেট গ্রাউন্ডে অনুষ্ঠিত একদিনের আন্তর্জাতিকে ভারতের বিপক্ষে তিনি তার এ সর্বোচ্চ রানের রেকর্ড গড়েন। ২০০৯ সালের বিশ্বকাপে তিনি সর্বোচ্চ রান সংগ্রহকারীর ভূমিকায় অবতীর্ণ হন। পরের বছর ২০১০ সালের বিশ্ব টুয়েন্টি২০ প্রতিযোগিতায় ম্যান অব দ্য টুর্নামেন্ট হিসেবে বিবেচিত হলেও তার ব্যাটিং নৈপুণ্য দূর্বলতর হতে থাকে। তবে, দু’টি চারদেশীয় প্রতিযোগিতায় ভাল ক্রীড়ানৈপুণ্য দেখিয়েছেন। অবসর গ্রহণের সময় টেস্ট ও একদিনের আন্তর্জাতিকে তার ব্যাটিং গড় ছিল ৪০-এর উপরে।
সম্মাননা
ব্যাটিংয়ে অসামান্য ক্রীড়ানৈপুণ্য প্রদর্শন করায় ২০০৭ ও ২০০৮ সালের আইসিসি বর্ষসেরা ক্রীড়াবিদের সংক্ষিপ্ত তালিকায় তার নাম উঠে। অবশেষে ২০০৯ সালে তিনি আইসিসি বর্ষসেরা মহিলা ক্রীড়াবিদ হিসেবে স্বীকৃতি পান।
পূর্ণদৈর্ঘ্য প্রেম কাহিনী ২
পূর্ণদৈর্ঘ্য প্রেম কাহিনী ২ হচ্ছে ২০১৬ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি ও ফ্রেন্ডস মুভিজ ইন্টারন্যাশনালের ব্যানারে প্রযোজনা করেছেন চন্দন সিনহা। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, জয়া আহসান, ইমন ও মৌসুমী হামিদ। এটি ২০১৩ সালে মুক্তিপ্রাপ্ত পূর্ণদৈর্ঘ্য প্রেম কাহিনী চলচ্চিত্রের দ্বিতীয় কিস্তি। এটি ২০১৬ সালের ৮ এপ্রিল বাংলাদেশে মুক্তি পায়, মুক্তির পরে চলচ্চিত্রটি সমালোচকদের কাছ থেকে ইতিবাচক প্রতিক্রিয়া পায়। চলচ্চিত্রটি বক্স অফিসে ব্যবসায়ীভাবে সফল হয়, বক্স অফিসে সুপার হিট হিসাবে ঘোষিত হয়। এটি ২০১৬ সালের সর্বাধিক উপার্জনকারী বাংলাদেশী চলচ্চিত্রের মধ্যে অন্যতম হয়।
সংগীত
পূর্ণদৈর্ঘ্য প্রেম কাহিনি ২ চলচ্চিত্রের সুর ও সংগীতায়োজন করেছেন শওকত আলী ইমন ও কৌশিক হোসেন তাপস এবং সবগুলো গানের গীত রচনা করেছেন কবির বকুল।
আখাউড়া–আগরতলা রেলপথ
আখাউড়া–আগরতলা রেলপথ বাংলাদেশ ও ভারতের নির্মাণাধীন একটি রেলপথ।
ইতিহাস
ভারতের উত্তর-পূর্বাঞ্চলীয় রাজ্য ত্রিপুরার আগরতলা ও বাংলাদেশের আখাউড়া রেলওয়ে স্টেশনকে সংযুক্ত করার জন্য দুই দেশের সরকার ২১ মে ২০১৩ তারিখে সমঝোতা স্মারক স্বাক্ষর করে। রেলপথের মোট দৈর্ঘ্য হবে ১৫.০৫৪ কিলোমিটার, যার মধ্যে মাত্র ৫ কিলোমিটার ভারতের দিকে বাকী অংশ বাংলাদেশের। ২৯ জুলাই ২০১৮ তারিখে রেলপথ নির্মাণের কাজ শুরু হয়। ২০২০ সালে নির্মাণকাজ শেষ হওয়ার কথা থাকলেও কোভিড-১৯ মহামারীর জন্য তা সম্ভব হয়নি। পরবর্তীতে এর নির্মাণকাজের সময়কাল মে ২০২১-এ পেছানো হয়। এরপর এর লক্ষ্যমাত্রা যথাক্রমে জুন ২০২২ ও জুন ২০২৩-এ নির্ধারিত হয়। ২০২৩ সালের,এপ্রিল অনুযায়ী ৮৮% নির্মাণকাজ শেষ হয় এবং বলা হয় যে সম্পূর্ণ কাজ পরবর্তী ৬ মাসের মধ্যে সমাপ্ত হবে।
ফ্রেসনো
ফ্রেসনো (Fresno, আমেরিকার মধ্য ক্যালিফোর্নিয়ায় অবস্থিত ক্যালিফোর্নিয়া অঙ্গরাজ্যের একটি শহর। ২০১৩ সালে, ৫,০৯,০০০ জন জনসংখ্যা নিয়ে ক্যালিফোর্নিয়ার ৫ম এবং আমেরিকার ৩৪তম জনবহুল শহর।
চিরশ্রী আঁচন
চিরশ্রী আঁচন (জন্ম: ৮ এপ্রিল ১৯৯৭) একজন ভারতীয় অভিনেত্রী, যিনি তুলু, কন্নড়, তেলুগু এবং তামিল চলচ্চিত্রে অভিনয় করেন।
প্রারম্ভিক জীবন
চিরশ্রী আঁচন ১৯৯৭ সালের ৮ এপ্রিল ম্যাঙ্গালোরে একটি তুলু ভাষী বিল্লাভা পরিবারে জন্মগ্রহণ করেন।
কর্মজীবন
চিরশ্রী ২০১৬ সালের তুলু চলচ্চিত্র পবিত্র দিয়ে অভিনয়ে আত্মপ্রকাশ করেছিলেন, যেটি বক্স অফিসে বাণিজ্যিকভাবে সফল হয়েছিল। তার অভিনীত পরবর্তী চলচ্চিত্রটি ছিল প্রজ্জ্বল কুমার আত্তাবর পরিচালিত রাম্বারূতি (২০১৬)। চিরশ্রী যথাক্রমে তেলুগু এবং কন্নড় চলচ্চিত্র আমে আতাদাইতে (২০১৬) এবং কল্পনা ২ (২০১৬)-এর জন্য চুক্তিবদ্ধ হয়েছিলেন।
চিরশ্রীকে অরবিন্দ কৌশিক পরিচালিত হুলিরায়া (২০১৭)-তেও দেখা যায়।
তিনি ইয়েনদামুরি বীরেন্দ্রনাথ পরিচালিত তেলুগু চলচ্চিত্র দুপ্পাতলো মিন্নাগু (২০১৯)-এ মুখ্য চরিত্রে অভিনয় করেছিলেন।
পুরস্কার
চিরশ্রী ২০১৬ সালে জনপ্রিয় একটি তুলু চলচ্চিত্র পুরস্কার অনুষ্ঠানে 'ভিউয়ার্স চয়েজ শ্রেষ্ঠ অভিনেত্রী' পুরস্কার জিতেছিলেন। তিনি ২০১৮ সালে রেড এফএম চলচ্চিত্র পুরস্কারে তার অভিনীত প্রথম চলচ্চিত্র পবিত্র-এর জন্য শ্রেষ্ঠ অভিনেত্রীর পুরস্কারও অর্জন করেছিলেন।
সাতটি তারার তিমির
সাতটি তারার তিমির কবি জীবনানন্দ দাশের লেখা পঞ্চম কাব্যগ্রন্থ। ১৯৪৮ খ্রিষ্টাব্দে (১৩৫৫ বঙ্গাব্দ) কলকাতা থেকে এটি গ্রন্থাকারে প্রকাশিত হয়। প্রকাশিত হওয়ার পর থেকেই এই কাব্যগ্রন্থের বিরুদ্ধে দুবোর্ধ্যতার অভিযোগ ওঠে।
প্রকাশনা তথ্যাদি
সাতটি তারার তিমির ১৯৪৮ সালে কলকাতা থেকে প্রকাশিত হয়। গুপ্ত রহমান এ্যান্ড গুপ্ত প্রকাশনী থেকে প্রকাশক আতাউর রহমান এটি প্রকাশ করেন। প্রচ্ছদ করেছিলেন সত্যজিৎ রায়। প্রথম প্রকাশের সময় বইটির দাম রাখা হয় আড়াই টাকা। বইটি উৎসর্গ করা হয় হুমায়ুন কবিরকে।
কবিতাসূচী
এই কাব্যগ্রন্থে মোট চল্লিশটি(৪০) কবিতা অন্তর্ভুক্ত আছে। কবিতাগুলোর শিরোনাম হলোঃ
ভাসাত আতিক আলি পাশা মসজিদ
ভাসাত আতিক আলি পাশা মসজিদ (Vasat Atik Ali Paşa Camii) হল তুরস্কের ইস্তাম্বুলের ফাতিহ জেলার পেভজিপাশা সড়কে অবস্থিত একটি মসজিদ। এটি একটি উসমানীয় মসজিদ। সুলতান দ্বিতীয় বায়েজীদের উজিরে আজম হাদিম আতিক আলি পাশার নামানুসারে মসজিদটির নামকরণ করা হয়। সুলতান দ্বিতীয় বায়েজীদ ১৫০২ সালে এটি নির্মাণের আদেশ দেন, এবং উজিরে আজমের মৃত্যুর এক বছর পর ১৫১২ সালে এটির নির্মাণকাজ সম্পন্ন হয়।
মসজিদটি ইস্তাম্বুলে থাকা একাধিক গম্বুজবিশিষ্ট দুটি মসজিদের একটি, অন্যটি হল পিয়ালে পাশা মসজিদ। উভয় মসজিদে ছয়টি করে গম্বুজ রয়েছে। মসজিদটি জিঞ্চিরলিকুয়ু (জিঞ্চিরলি "শিকলযুক্ত", কুয়ু "কুয়া") নামক একটি কূপের পাশে অবস্থিত বিধায়, দীর্ঘ সময় ধরে জিঞ্চিরলিকুয়ু মসজিদ (Zincirlikuyu Camii) নামে পরিচিত ছিল। মসজিদে পানি সরবরাহের লাইন যুক্ত করা হলে কূপটি বন্ধ করে দেওয়া হয়। কূপের এই অংশটি দীর্ঘদিন ধরে খালি জমি হিসেবে বিদ্যমান থাকলেও, এখন বাগান হিসাবে ব্যবহৃত হয়।
১৬৪৮ সালের জুন মাসে ভূমিকম্পের ফলে মসজিদটির মিনার ভেঙে পড়ে যায়। দীর্ঘ সময় পর, ২০১৩ সালে ২.২ মিলিয়ন তুর্কি লিরা ব্যয়ে মিনারের মেরামত কাজ শুরু করা হয়।
সুধাংশু দত্ত মজুমদার
সুধাংশু দত্ত মজুমদার (১৯১৫-১৯৯৭) একজন ভারতীয় পদার্থবিজ্ঞানী এবং খড়গপুরে অবস্থিত ভারতীয় প্রযুক্তি ইনস্টিটিউটের প্রাক্তন অনুষদ-সদস্য(Faculty member)।
জীবনী
১৯১৫ সালে তৎকালীন ব্রিটিশ ভারতের (বর্তমান বাংলাদেশ) সিলেট শহরে সুধাংশু দত্ত মজুমদার জন্মগ্রহণ করেন। তিনি সিলেটে প্রাথমিক পড়াশোনা করেন। পরবর্তীতে তিনি কলকাতার প্রেসিডেন্সি কলেজ থেকে স্নাতক ও রাজাবাজার বিজ্ঞান কলেজ থেকে স্নাতকোত্তর ডিগ্রি লাভ করেন। কয়েক দশকব্যাপী কর্মজীবনে তিনি বিভিন্ন পদে দায়িত্ব পালন করেন। তাঁর কর্মক্ষেত্রগুলোর মধ্যে রয়েছে- পালিত পদার্থবিজ্ঞান বিজ্ঞানাগার, রাজাবাজার বিজ্ঞান কলেজ ও কলকাতা বিশ্ববিদ্যালয়। কলকাতা বিশ্ববিদ্যালয়ে থাকাকালীন তিনি বিখ্যাত মজুমদার-পাপানেত্রু গবেষণাপত্র রচনা করেন। তিনি ১৯৫১ খ্রিস্টাব্দে কলকাতা বিশ্ববিদ্যালয়ের পদার্থবিজ্ঞানের অধ্যাপক নিযুক্ত হন। ১৯৬০ সালে তিনি সেখানে সহযোগী অধ্যাপক পদে পদোন্নতি পান। ১৯৫৬-১৯৫৭ সালে তিনি কেমব্রিজ বিশ্ববিদ্যালয়ে অবস্থান করেন ও পদার্থবিজ্ঞানী পল ডিরাকের সাথে দেখা করেন। ১৯৬২ সালে সুধাংশু কলকাতার স্কটিশ চার্চ কলেজ থেকে ডিএসসি ডিগ্রি লাভ করেন। জন আর্চিবল্ড হুইলার তাঁর অভিসন্দর্ভ পরীক্ষণকারীদের মধ্যে ছিলেন। ১৯৬৫ সালে তিনি খড়গপুর প্রযুক্তি ইনস্টিটউটের পদার্থবিজ্ঞানের অধ্যাপক পদে নিযুক্ত হন ও ১৯৭৫ সাল পর্যন্ত দায়িত্ব পালন করেন। পরবর্তীতে তিনি শান্তিনিকেতনের বিশ্বভারতী বিশ্ববিদ্যালয়ে গণিত বিভাগের অধ্যাপক নিযুক্ত হন। ১৯৭৪ সালে নিউ ইয়র্কের ইয়েশিভা বিশ্ববিদ্যালয় তাঁকে ভাষণ প্রদানের জন্য আহবান জানান। ১৯৭৬ সালের জুলাই থেকে ডিসেম্বর মাসে তিনি অস্ট্রেলিয়ার মোনাশ বিশ্ববিদ্যালয়ে শিক্ষকতা করেন। কলকাতা গণিতবিদ সমিতি ১৯৮০ সালে তাঁকে সভাপতি নির্বাচিত করে। সাধারণ আপেক্ষিকতা, গ্রুপ তত্ত্ব, তড়িচ্চুম্বকত্ব, বর্ণালীবীক্ষণ-সহ পদার্থবিজ্ঞানের বিভিন্ন শাখায় অবদান রেখেছেন। সুধাংশু দত্ত মজুমদার ১৯৯৭ সালে কলকাতায় মৃত্যুবরণ করেন।
মজুমদার-পাপানেত্রু সমাধান
নিউটনীয় পদার্থবিজ্ঞানে বিন্দু আধানের স্থির সাম্যের বিষয়টি সুপরিচিত। আধানের মানের প্রয়োজনীয় পরিবর্তন (Fine tuning) মাধ্যমে আধানদ্বয়ের মধ্যে ক্রিয়াশীল অভিকর্ষজ বল ও স্থির তড়িৎ বল সাম্যাবস্থায় আনয়ন করা সম্ভব হয়। সুধাংশু ও পাপানেত্রু আলাদা আলাদাভাবে ১৯৪৭ খ্রিস্টাব্দে আইনস্টাইন-ম্যাক্সওয়েল সমীকরণের স্থির তাড়িতিক সমাধানরূপে এই সাধারণীকৃত রূপরেখা আবিষ্কার করেন। এক্ষেত্রে মহাকর্ষীয় ক্ষেত্রসমূহে স্থানিক প্রতিসমতা অনুপস্থিত এবং এদের মধ্যে অসম্পূর্ণ জিওডেসিক অবস্থিত। এই সমাধানগুলোকে আরো ভালোভাবে অনুধাবন করার জন্য ভের্নার ইসরায়েল ও উইলসন আগ্রহী হয়ে ওঠেন। ১৯৭২ সালে তারা পর্যবেক্ষণ করেন, ভরযুক্ত স্থান-সময়ের মান মজুমদার-পাপানেত্রু দশায় আধানের মানের সমান। একই বছর হার্টল এবং হকিং বলেন, এ সকল স্থান-সময়কে বিশ্লেষণী প্রেক্ষাপটে তড়িৎশূন্য কৃষ্ণবিবরীয় স্থান-সময়ে বিস্তৃত করা যাবে। তাঁরা একে আধানযুক্ত কৃষ্ণবিবররূপে বর্ণনা করেন, যাদের মধ্যে অভিকর্ষজ ও তাড়িতিক বল কাজ করছে। এই বহু-সংখ্যক কৃষ্ণবিবরের টপোলজি গোলীয় ধরনের এবং বস্তু হিসেবে এরা অনেকটাই নিয়মিত আকৃতির (Regular object)। এই অনবদ্য বিষয়টি পরবর্তীতে বিজ্ঞানী ক্রুইশেল ও  হিউসলারসহ অনেক বিজ্ঞানীকে আকৃষ্ট করে এবং তারা এ নিয়ে বিশদ আলোচনা করেন। ধ্রুপদি পদার্থবিজ্ঞান চর্চাকারী-রাও পাপানেত্রু-মজুমদার সমাধানের প্রতি আকৃষ্ট হয়েছেন । স্ট্রিং তত্ত্বেও এর ব্যবহার লক্ষণীয়। কৃষ্ণবিবরের বিশৃঙ্খলা মাত্রা নিয়ে স্ট্রিং তত্ত্বের আলোচ্য অনেক বিষয়ে এ সমাধানের বিশেষ গুরুত্ব লক্ষণীয়।
মজুমদার-পাপানেত্রু জ্যামিতি
হারম্যান ভেইল আবিষ্কৃত আইনস্টাইন-ম্যাক্সওয়েল সমীকরণের অক্ষীয় সমাধানকে মজুমদার-পাপানেত্রু জ্যামিতি অপ্রতিসম কিংবা সাধারণ ঘটনাগুলোর ক্ষেত্রে সাধারণীকরণে (Generalization) ভূমিকা রাখে।
দালাল বাজার ইউনিয়ন
দালাল বাজার বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
প্রশাসনিক কাঠামো
দালাল বাজার ইউনিয়ন লক্ষ্মীপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
হাট-বাজার
দালাল বাজার ইউনিয়নের প্রধান হাট-বাজার হল দালাল বাজার।
অটোগ্রাফ (২০১০-এর চলচ্চিত্র)
অটোগ্রাফ ২০১০ সালে মুক্তিপ্রাপ্ত একটি ভারতীয় বাংলা চলচ্চিত্র। খ্যাতনামা পরিচালক সৃজিত মুখোপাধ্যায় পরিচালিত প্রথম চলচ্চিত্র এটি। ২০১০ সালে মুক্তিপ্রাপ্ত এবং শ্রী ভেঙ্কটেশ ফিল্মস প্রযোজিত এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, নন্দনা সেন, ইন্দ্রনীল সেনগুপ্ত প্রমুখ।
চলচ্চিত্রটি বিশ্ববিখ্যাত পরিচালক সত্যজিৎ রায় পরিচালিত এবং মহানায়ক উত্তম কুমার অভিনীত নায়ক-এর প্রতি এক শ্রদ্ধাজ্ঞাপন।
কাহিনী
চলচ্চিত্রটি শুরু হয় সত্যজিৎ রায়ের খ্যাতনামা চলচ্চিত্র নায়ক পুনঃনির্মানের একটি প্রস্তাব থেকে। নতুন পরিচালক ও কাহিনীনির্মাতা শুভব্রত (ইন্দ্রনীল সেনগুপ্ত) বিখ্যাত বাঙালি অভিনেতা অরুণ চ্যাটার্জী (প্রসেনজিৎ চট্টোপাধ্যায়) কে এই প্রস্তাব দেয়। অরুণ এই প্রস্তাবে রাজি হয় এবং চলচ্চিত্রের প্রযোজনা করতেও রাজি হয়। শুভব্রত তার বান্ধবী শ্রীনন্দিতা বা শ্রীন (নন্দনা সেন) কে অরুণের বিপরীতে অভিনয়ের অণুরোধ করে। এরমধ্যে অরুন ও শ্রীন পরস্পরের কাছে আসে এবং অরুণ তাকে নিজের অতীতের নানা ঘটনা বলে এবং আবেগের মাধ্যমে পরিস্থিতকে নিজের আয়ত্তে নিয়ে নেয়। এই ঘটনা ক্যামেরায় ধারণ করে শুভব্রত তা প্রেসের কাছে ছেড়ে দেয়। এতে শ্রীনন্দিতা রেগে গিয়ে শুভব্রতর সাথে নিজের সম্পর্ক ভেঙে দেয়। অরুণ ভাবে এই কাজ শ্রীনন্দিতা করেছে এবং সে তার সাথে ঝগড়া করে চলচ্চিত্রের মুক্তিকেই বন্ধ করে দেয়। পরে সে সব জানে যে এই ঘটনায় শ্রীনের কোন দোষ নেই। সে নিজের ভুল স্বীকার করে অণুতপ্ত হয় এবং শ্রীনের কাছে ফিরে আসতে হয়। চলচ্চিত্রের শেষে দেখা যায় যে শ্রীন তার সাথে অরুণের পরিচয়কালীন সময়ে যে ধাবাতে মিলত, সেখানেই নিজের মোবাইল নম্বর রাখছে।
সঙ্গীত
দেবজ্যোতি মিশ্র এবং অনুপম রায় এই চলচ্চিত্রের সঙ্গীত পরিচালনা করেন। গানের কথা লেখেন অনুপম রায়, শ্রীজাত এবং সৃজিত মুখোপাধ্যায়। গোটা বাংলার দর্শকদের কাছে আমাকে আমার মত থাকতে দাও জনপ্রিয় হয়ে ওঠে। চল রাস্তায়, উঠেছে জেগে সকালগুলো ও বেঁচে থাকার গানও সমালোচকদের প্রশংসা কুড়োয়।
ক্ষুদ্র সংযুক্তি
চলচ্চিত্রের কেন্দ্রীয় চরিত্র অরুণ চ্যাটার্জী (উত্তম কুমারের আসল নাম)। সৃজিতের স্পর্শ চলচ্চিত্রটিকে তাৎপর্যপূর্ণভাবে নায়ক থেকে সরিয়ে আনেন। চলচ্চিত্রটির কিছু তথ্যসূত্র নেয়া হয়েছে ইংমার বার্গম্যানদের মত চলচ্চিত্রনির্মাতাদের এবং ওয়াইল্ড স্ট্রবেরিস-এর মত চলচ্চিত্রের থেকে। এতে আর ডি বর্মণ এবং দ্য গডফাদার-এর উল্লেখ আছে। এর একটি দৃশ্যে ওয়ং কার ওয়াইর চলচ্চিত্র ইন দ্য মুড ফর লাভ থেকে "জুমেজু'র থিম" ব্যবহৃত হয়েছে। চলচ্চিত্র ব্যবহৃত স্টুডিওর দেয়ালে দেখা যায় বাংলার কিংবদন্তি চলচ্চিত্রনির্মাতা ঋত্বিক ঘটক ও জলসাঘর থেকে ছবি বিশ্বাস-এর ছবি ঝোলানো ছিল। অটোগ্রাফ বাংলা ছবির জগতের অন্যতম বেশি আয় করা ছবিগুলোর একটি।
স্বীকৃতি
১৭ই অক্টোবর, ২০১০ সালে আন্তর্জাতিকভাবে আবুধাবি চলচ্চিত্র উৎসবে এর প্রিমিয়ার শো অনুষ্ঠিত হয়। নিউ ইয়র্কের এমআইএএসি (মাহিন্দ্রা ইন্দো-আমেরিকান আর্টস কাউন্সিল) (২০১০)-এ প্রসেনজিৎ চট্টোপাধ্যায় সেরা অভিনেতার মনোনয়ন লাভ করেন। গ্লাসগো আন্তর্জাতিক চলচ্চিত্র উৎসব এবং লন্ডন ভারতীয় চলচ্চিত্র উৎসব (২০১১) তে চলচ্চিত্রটি অফিশিয়ালভাবে নির্বাচিত হয়। কালা ঘোড়া চলচ্চিত্র উৎসব (মুম্বই) এবং দর্পন চলচ্চিত্র উৎসব (সিঙ্গাপুর) এ এর প্রদর্শনী হয়।
কলকাতা বক্স অফিস অনুযায়ী এটি দিল্লি, মুম্বই, ব্যাঙ্গালোর ও পুনে ছাড়াই শুধুমাত্র পশ্চিমবঙ্গেই টানা ১২০ দিন চলে।
চলচ্চিত্রটি এখন পর্যন্ত মোট ২১টি পুরস্কার লাভ করে।
রিভিউ
রিভিউ ওয়েবসাইট ক্যালকাটাটিউব.কম বলে, "এটি অবশ্য দর্শনীয় একটি চলচ্চিত্র যা আপনার হৃদয় ও আত্মাকে স্পর্শ করবে।" এটি আরো বলে যে চলচ্চিত্রটি ছবি বানানোর অন্তঃদৃষ্টিপূর্ণ বাইট ধারণ করার মত করেই দৃশ্যাধারণ করা হয়েছে। সাবধানতার সাথে চিত্রধারণ, সাথে সম্পূর্ণ চিত্রজুড়ে ধীর প্রযোজনা নকশা, সাথে সঙ্গীত এবং শব্দ অভিনয়ের একটি অংশে পরিণত হয়েছে। কোন ছেলেখেলা সংলাপ নয়, বরং এতে প্রয়োজনীয় নীরবতা আছে।
তথ্যসূত্র
2. ^Gautam Chakraborty "Parichalaker Bajimaat - Autograph Movie Review" Anandabazaar Patrika, 23 October 2010.
বোফর্ট সাগর
বোফর্ট সাগর উত্তর মহাসাগরের একটি তীরবর্তী সমুদ্র। এটি উত্তর-পশ্চিম অঞ্চলের উত্তর, ইউকন, এবং আলাস্কা এবং কানাডার সুমেরু অঞ্চলীয় দ্বীপগুলির পশ্চিমে অবস্থিত। জললেখচিত্রবিদ স্যার ফ্রান্সিস বোফর্টের নামে এই সমুদ্রের নাম রাখা হয়েছে। কানাডার দীর্ঘতম নদী, ম্যাকেনজী নদী টুকটোয়াকটুকের পশ্চিমে, বোফর্ট সাগরের কানাডীয় অংশে প্রবেশ করে, যা সমুদ্র উপকূলের স্থায়ী বসতিগুলির মধ্যে একটি।
এই সমুদ্রটি চরমভাবাপন্ন জলবায়ু এলাকায় অবস্থিত, যা বছরের বেশিরভাগ সময় বরফে ঢাকা থাকে। পূর্বে, আগস্ট-সেপ্টেম্বর মাসে উপকূলে কাছাকাছি চওড়া একটি সংকীর্ণ পথ শুধুমাত্র খোলা থাকত, কিন্তু সম্প্রতি আর্কটিক অঞ্চলে জলবায়ু পরিবর্তনের কারণে গ্রীষ্মকালের শেষ দিকে বরফ মুক্ত এলাকা ব্যাপকভাবে বৃদ্ধি পেয়েছে। সমুদ্রতীর প্রায় ৩০,০০০ বছর আগে জনবহুল ছিল দাবি যে মূলত অস্বীকার করা হয়েছে (নিচে দেখুন); বর্তমান জনসংখ্যার ঘনত্ব খুব কম। সমুদ্রের অভ্যন্তরে সমুদ্রের অভ্যন্তরে সমুদ্রের অভ্যন্তরে সমুদ্রের পেট্রোলিয়াম ও প্রাকৃতিক গ্যাসের উল্লেখযোগ্য সম্পদ রয়েছে। তারা 1950 এবং 1980 এর দশকের মাঝামাঝি সময়ে আবিষ্কৃত হয়েছিল এবং 1980 এর দশকের পর থেকে এই অঞ্চলে তাদের অনুসন্ধান প্রধান মানব ক্রিয়াকলাপ হয়ে উঠেছিল। মাছধরা এবং তিমি এবং সীল শিকারের ঐতিহ্যগত পেশা শুধুমাত্র স্থানীয়ভাবে অনুশীলন করা হয়, এবং কোন বাণিজ্যিক তাত্পর্য নেই। ফলস্বরূপ, সমুদ্রটি বেলুগা ভেলের বৃহত্তম উপনিবেশগুলির মধ্যে একটি হোস্ট করে এবং ওভারফিশিংয়ের কোন চিহ্ন নেই। তার জলের মধ্যে overfishing প্রতিরোধ, মার্কিন আগস্ট 200 9 সালে সাবধানতা বাণিজ্যিক বাণিজ্যিক মৎস্য ব্যবস্থাপনা পরিকল্পনা গৃহীত। এপ্রিল ২011-এ কানাডীয় সরকার বৃহত্তর মহাসাগর ব্যবস্থাপনা পরিকল্পনা বিকাশের প্রথম পদক্ষেপ হিসাবে ইনউইউয়ালুইটের সাথে বোঝার একটি স্মারক স্বাক্ষর করেছে। কানাডীয় সরকার অক্টোবরে ২014 সালে ঘোষিত হয়েছিল যে, বোফর্ট সাগরে কোন নতুন বাণিজ্যিক মৎস্য পদার্থ বিবেচনা করা হবে না যতক্ষণ না গবেষণাটি টেকসই স্টক দেখানো হয় যা প্রথম ইনভুইয়ালুইটে সরবরাহ করা হবে।
ব্লিডিং হার্ট বৃক্ষ
ব্লিডিং-হার্ট ভাইন (ক্লেরোডেনড্রাম থমসোনিয়া) একটি সুন্দর ফুলের উদ্ভিদ। এটি নাইজেরিয়া এবং ক্যামেরুন সহ গ্রীষ্মমন্ডলীয় পশ্চিম আফ্রিকার স্থানীয় বাসিন্দা। এছাড়াও সাধারণত glory bower, bagflower এবং bleeding glory-bower নামে পরিচিত, এই লতা তার সুন্দর এবং অনন্য ফুলের জন্য বিখ্যাত। ব্লিডিং-হার্ট লতা বাগানের একটি জনপ্রিয় শোভাময় উদ্ভিদ এবং এটি আকর্ষণীয় লাল এবং সাদা ফুলের জন্য পরিচিত, এটি সারা বিশ্বের বাগান এবং গ্রিনহাউসে একটি শোভাময় লতা হিসেবে ব্যাপকভাবে চাষ করা হয়। ব্লিডিং-হার্ট ভাইন, স্কটিশ উদ্ভিদবিজ্ঞানী জর্জ থমসনকে সম্মানিত করে এর বৈজ্ঞানিক নামের সাথে, বাগান উত্সাহীদের এবং উদ্ভিদ প্রেমীদের হৃদয়কে একইভাবে আকর্ষণ করে তার মনোমুগ্ধকর পুষ্প এবং ললাট পাতার সাথে।
ব্লিডিং-হার্ট লতা Lamiaceae পরিবারের অন্তর্গত এবং এটি Clerodendrum গণের অংশ, যা প্রায় ৪৫০ প্রজাতির সপুষ্পক উদ্ভিদকে অন্তর্ভুক্ত করে। এই বিশেষ লতা, ক্লেরোডেনড্রাম থমসোনিয়া, তার সূক্ষ্ম চেহারা এবং কাঠামোর চারপাশে আরোহণ এবং সুতা বাঁধার ক্ষমতা দিয়ে দাঁড়িয়ে আছে, যে কোনও ল্যান্ডস্কেপে উল্লম্ব আগ্রহ এবং কমনীয়তার ছোঁয়া যোগ করে। একটি শোভাময় উদ্ভিদ হিসাবে এর জনপ্রিয়তা এর সাদা ক্যালিক্স এবং গভীর লাল করোলার মধ্যে চিত্তাকর্ষক বৈসাদৃশ্যের জন্য দায়ী করা যেতে পারে, যা রক্তপাত হওয়া হৃদয়ের আকৃতির সাথে ঘনিষ্ঠভাবে সাদৃশ্যপূর্ণ, তাই এটির সাধারণ নাম।
গ্রীষ্মমন্ডলীয় পশ্চিম আফ্রিকার তার আদি বাসস্থানে, ব্লিডিং-হার্ট লতা উষ্ণ এবং আর্দ্র অবস্থায় বৃদ্ধি পায়। যাইহোক, এর আকাঙ্ক্ষার কারণে নাতিশীতোষ্ণ জলবায়ুতে গ্রিনহাউস এবং বাগান সহ অন্যান্য বিভিন্ন অঞ্চলে এর প্রবর্তন এবং সফল চাষাবাদ হয়েছে। সঠিক যত্ন এবং চাষের কৌশল সহ, এই গ্রীষ্মমন্ডলীয় উদ্ভিদের প্রাকৃতিক পরিসরের বাইরের সৌন্দর্য উপভোগ করা সম্ভব।
বর্ণনা
ব্লিডিং-হার্ট লতা হল একটি দ্রুত বর্ধনশীল, জোড়া লাগানো লতা যা ১০ থেকে ২০ ফুট (৩ থেকে ৬ মিটার) পর্যন্ত উচ্চতায় পৌঁছাতে পারে। এটিতে আকর্ষণীয় চকচকে, গাঢ় সবুজ পাতা রয়েছে যা ডিম্বাকৃতি থেকে হৃৎপিণ্ডের আকৃতির এবং ডালপালা বরাবর বিপরীতভাবে সাজানো। পাতাগুলি ৬ ইঞ্চি (১৫ সেমি) পর্যন্ত লম্বা হতে পারে এবং লতাটির আকর্ষণীয় ফুলের জন্য একটি উজ্জ্বল পটভূমি প্রদান করে।
ব্লিডিং-হার্ট লতার সবচেয়ে স্বাতন্ত্র্যসূচক বৈশিষ্ট্য হল এর লটকানো ফুল, যা লতার শাখার ডগায় গুচ্ছ আকারে জন্মে। ফুলগুলি একটি খাঁটি সাদা ক্যালিক্স নিয়ে গঠিত, যেখান থেকে একটি আকর্ষণীয় লাল কোরোলা বের হয় যা একটি হৃদয়ের মতো। প্রতিটি ফুলের দৈর্ঘ্য প্রায় ১ ইঞ্চি (২.৫ সেমি) এবং এতে একটি সরু টিউব এবং দুটি ফ্লেয়িং লোব রয়েছে।
চাষ ও ব্যবহার
ব্লিডিং-হার্ট লতা তার অত্যাশ্চর্য ফুল এবং শক্তিশালী বৃদ্ধির অভ্যাসের কারণে একটি শোভাময় উদ্ভিদ হিসাবে ব্যাপকভাবে চাষ করা হয়। এটি উষ্ণ, গ্রীষ্মমন্ডলীয় জলবায়ুতে বৃদ্ধি পায় এবং প্রায়শই শীতল অঞ্চলে হাউসপ্ল্যান্ট হিসাবে জন্মায়। এটির জন্য সুনিষ্কাশিত মাটি প্রয়োজন এবং সর্বোত্তম বৃদ্ধির জন্য পূর্ণ রোদে আংশিক ছায়া পছন্দ করে।
ব্লিডিং-হার্ট লতার বংশবিস্তার সাধারণত কান্ডের কাটার মাধ্যমে করা হয়, যা সহজে একটি আর্দ্র, সুনিষ্কাশিত শিকড় মাঝারি মধ্যে রুট করে। দ্রাক্ষালতা লেয়ারিং বা বীজ থেকেও প্রচার করা যেতে পারে, যদিও পরবর্তী পদ্ধতিটি আরও চ্যালেঞ্জিং হতে পারে।
বাগানে, ব্লিডিং-হার্ট লতাকে প্রায়শই ট্রেলিস, বেড়া বা আর্বোরে আরোহণ করার প্রশিক্ষণ দেওয়া হয়, যা এর ক্যাসকেডিং ফুলের একটি দৃশ্যত আকর্ষণীয় প্রদর্শন তৈরি করে। এটি পাত্রে জন্মানো যেতে পারে, এটি ব্যালকনি বা প্যাটিওসের জন্য উপযুক্ত করে তোলে। দ্রাক্ষালতার ফুল প্রজাপতি, মৌমাছি এবং হামিংবার্ডকে আকর্ষণ করে, এটি একটি বাগানের উদ্ভিদ হিসাবে এটিকে আকর্ষণ করে।
এর নান্দনিক মূল্য ছাড়াও, ব্লিডিং-হার্ট লতা ঐতিহ্যগতভাবে কিছু আফ্রিকান সম্প্রদায়ে এর ঔষধি গুণের জন্য ব্যবহার করা হয়েছে। উদ্ভিদটি প্রদাহ-বিরোধী এবং অ্যান্টিপাইরেটিক (জ্বর-হ্রাসকারী) বৈশিষ্ট্যের অধিকারী বলে বিশ্বাস করা হয়। গাছের বিভিন্ন অংশ, যেমন শিকড় এবং পাতা, মাথাব্যথা, বাত এবং ত্বকের রোগের মতো অসুস্থতার জন্য ঐতিহ্যগত ভেষজ প্রতিকারে ব্যবহৃত হয়। যাইহোক, এটি লক্ষ করা গুরুত্বপূর্ণ যে এই ঐতিহ্যগত ব্যবহারের কার্যকারিতা এবং নিরাপত্তা বৈজ্ঞানিকভাবে বৈধ করা হয়নি।
তথ্যসূত্র
1.
বহিঃসংযোগ
বিষয়শ্রেণী:
স্বামীবাগ ইসকন মন্দির
বাংলাদেশের প্রাচীন মন্দির গুলোর মধ্যে এটি একটি । এটি স্বামীবাগ আশ্রম নামেও পরিচিত।
অবস্থান
৭৯, স্বামীবাগ রোড, গেন্ডারিয়া ঢাকা-১১০০
ইতিহাস
শ্রীশ্রী রাধা গোবিন্দ মন্দির ১৮৯৯ সালে মহান যোগী ত্রৈলঙ্গ স্বামীর সুযোগ্য শিষ্য শ্রীরুদ্র ত্রিদণ্ডী ত্রিপুরলিঙ্গ স্বামী মহারাজ কর্তৃক প্রতিষ্ঠিত হয় স্বামীবাগ আশ্রম। ১৯৮৪ সালে সেবায়েত পরস্পরা সূত্রে শ্রী যশোদা নন্দন আচার্য স্বামীবাগ আশ্রমের সেবায়েতরূপে দায়িত্ব প্রাপ্ত হন। শ্রী যশোদা নন্দন আচার্য সেবায়েত থাকাকালীন স্বামীবাগ আশ্রমের রক্ষণাবেক্ষণ এবং উন্নতির কথা বিবেচনা করে ২০০০ সালে বাংলাদেশ ইসকনের নিকট এর ব্যবস্থাপনা ও সেবায়েতের পূর্ণ দায়িত্ব অর্পণ করেন।  ২০০০ সালের ১৯ ফেব্রুয়ারি থেকে ইসকনের সদস্যরা এই জায়গা দেখাশুনা করে আসছে। এর পর থেকেই বাংলাদেশ ইসকনের সাংগঠনিক কার্যক্রমকে এই আশ্রম থেকে পরিচালিত হয়ে আসছে।
নির্বাচনের পরে ২০১৪ সালের ১ জুলাই  ১৫০ জন মুসলিম রথযাত্রার শেষ সপ্তাহের প্রস্তুতির সময় স্বামীবাগ ইসকন মন্দিরে  আক্রমণ করে।
পূজা-পার্বণ
প্রতি বছর মহা ধুমধামে স্বামীবাগের ইসকন মন্দির থেকে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।
মিয়াযাকি প্রশাসনিক অঞ্চল
ইতিহাস
মিয়াযাকিতে মানুষের বসতি অন্তত ৩৩,০০০ বছরের প্রাচীন। গোমুরা অঞ্চল থেকে মধ্য প্রস্তর যুগের যন্ত্রপাতি উদ্ধার করা হয়েছে। জিন্দাইগাসাকো ক্ষেত্র থেকে খ্রিষ্টপূর্ব তৃতীয় শতাব্দীর ব্রোঞ্জের আয়না আবিষ্কৃত হয়েছে।
মেইজি পুনর্গঠনের আগে পর্যন্ত মিয়াযাকি, হিউগা প্রদেশ নামে পরিচিত ছিল। ১৮৮৩ খ্রিঃ শেষ বারের মত কাগোশিমা থেকে মিয়াযাকিকে আলাদা করা হয়।
১৯৩৭ এ নিচিনান উপকূলে ক্যাকটাস উদ্যান উদ্বোধন করা হয়। ১৯৯৪ খ্রিঃ সীগাইয়া সমুদ্র-উদ্যান নির্মিত হয়।
ভূগোল
মিয়াযাকি প্রশাসনিক অঞ্চল কিউশু দ্বীপের পূর্বদিকে অবস্থিত। এর দক্ষিণ ও পূর্বে প্রশান্ত মহাসাগরের উপকূল, উত্তরে ওওইতা প্রশাসনিক অঞ্চল এবং পশ্চিমে কুমামোতো ও কাগোশিমা প্রশাসনিক অঞ্চল অবস্থান করছে। পৃথিবীর দুইটি মাত্র স্থানে কোরিওঅ্যাক্টিস জিয়্যাস্টার ছত্রাকটি পাওয়া যায়। মিয়াযাকি হল সেই দুটি স্থানের একটি (অন্যটি মার্কিন যুক্তরাষ্ট্রের টেক্সাস রাজ্য)। হিউগানাৎসু ফলেরও জন্মস্থান মিয়াযাকি।
২০১২ এর এপ্রিল মাসের হিসেব অনুযায়ী মিয়াযাকি প্রশাসনিক অঞ্চলের মোট ভূমির ১২ শতাংশ সংরক্ষিত বনাঞ্চল। এর মধ্যে আছে কিরিশিমা-য়াকু জাতীয় উদ্যান; কিউশু চুউও সাঞ্চি, নিচিনান কাইগান, নিপ্পো কাইগান ও সোবো-কাতামুকি উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।
পর্যটন
মিয়াযাকির পর্যটনশিল্প বিশেষ গুরুত্বপূর্ণ। প্রাকৃতিক ও সাংস্কৃতিক উভয় প্রকার দর্শনীয় স্থানই এই প্রশাসনিক অঞ্চলে যথেষ্ট সংখ্যায় রয়েছে। আয়া শহর জাপানের বৃহত্তম চিরহরিৎ অরণ্যের জন্য বিখ্যাত। তাকাচিহো শহরের তাকাচিহো গিরিখাত আসো পর্বত নিঃসৃত লাভাস্রোতের ক্ষয়কাজের দৃষ্টান্ত। তাকাচিহোর কুনিমিগাওকা স্থানটিকে “মেঘের সাগর” বলা হয়। এছাড়া অন্যান্য প্রাকৃতিক দৃশ্যের মধ্যে আছে এবিনো মালভূমি, তোই অন্তরীপ, উমাগাসে অর্ধনিমজ্জিত গিরিখাত ও সেকিনো-ও জলপ্রপাত।
অনেকগুলি উষ্ণ প্রস্রবণ ও তাদের কেন্দ্র করে অনেকগুলি রিসর্ট মিয়াযাকিতে গড়ে উঠেছে। মিয়াযাকি নগরের তামায়ুরা-নো-য়ু ও আওশিমা উষ্ণ প্রস্রবণ, এবিনো নগরের কিওমাচি উষ্ণ প্রস্রবণ, কিতাগো শহরের কিতাগো উষ্ণ প্রস্রবণ ও তাকাহারু শহরের তাকাহারু উষ্ণ প্রস্রবণ উল্লেখ্য।
স্থাপত্য ও ঐতিহাসিক গুরুত্বের স্থানের মধ্যে আছে ওবি দুর্গনগর, উদো তীর্থ, নিশি-নো-শোওসোওইন বা “পশ্চিমের শোওসোওইন”, হেইওয়াদাই উদ্যান এবং মিয়াযাকি তীর্থ।
বিভিন্ন দর্শনীয় জাদুঘরের মধ্যে আছে মিয়াযাকি প্রশাসনিক অঞ্চল শিল্পকলা জাদুঘর, মিয়াযাকি প্রশাসনিক অঞ্চল শিল্পকেন্দ্র, মিয়াযাকি প্রশাসনিক অঞ্চল প্রকৃতি ও ইতিহাস জাদুঘর এবং মিয়াযাকি প্রশাসনিক অঞ্চল বিজ্ঞান কেন্দ্র।
উৎসব ও প্রতিযোগিতা
প্রতি বছর মার্চের শেষে অনুষ্ঠিত হয় মিয়াকোনোজো জাপানি তীরন্দাজি উৎসব ও জাপানি তীরন্দাজি প্রতিযোগিতা। মে মাসে হয় মিয়াযাকি আন্তর্জাতিক সঙ্গীত উৎসব। আগস্ট মাসের শেষে হয় তোই মিসাকি আগুন উৎসব। জুন থেকে সেপ্টেম্বরে কুশিমা শহরে উড়ুক্কু মাছ ধরার উৎসব হয়। প্রতি ডিসেম্বর মাসের দ্বিতীয় রবিবার মিয়াযাকি নগরে অনুষ্ঠিত হয় আন্তর্জাতিক আওশিমা প্যাসিফিক ম্যারাথন।
অমানুষ হলো মানুষ
অমানুষ হলো মানুষ আসন্ন বাংলাদেশী চলচ্চিত্র। পরিচালনা করেছেন মনতাজুর রহমান আকবর। অমিবনি কথাচিত্র থেকে ছবিটি প্রযোজনা এবং অভিনয় করেছেন ডিপজল। অন্যান্য শিল্পীরা হলেন মৌ খান, জয় চৌধুরী, মাহামুদুল ইসলাম মিঠু, রাশেদা চৌধুরী, জ্যাকি আলমগীর, বকুল সওদাগর, কিরণ, সেলিম প্রমুখ। ডিপজলে র নিজের গল্পে সিনেমাটির চিত্রনাট্য লিখেছেন আব্দুল্লাহ জহির বাবু।
নির্মাণ
১৪ জানুয়ারি ২০২১ থেকে ৩০ জানুয়ারি ২০২১ পর্যন্ত ডিপজলের বাড়িতেই টানা শুটিং হয়।
বাগরাকোট রেলওয়ে স্টেশন
বাগরাকোট রেলওয়ে স্টেশন হল এমন একটি রেলওয়ে স্টেশন যা ভারতের পশ্চিমবঙ্গ রাজ্যের দোয়ার্স অঞ্চলে অবস্থিত বাগরাকোট এবং নিকটবর্তী চা বাগানের এলাকাগুলিকে পরিসেবা প্রদান করে। এটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক)
স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) হল স্ক্রিন অ্যাক্টরস গিল্ড প্রদত্ত হাস্যরসাত্মক ধারাবাহিকে প্রধান অভিনেত্রী হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। হেলেন হান্ট এই বিভাগে প্রথম পুরস্কার বিজয়ী, তিনি ম্যাড অ্যাবাউট ইউ (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিয়া লুই-ড্রাইফাস সিনফেল্ড (১৯৯৬ ও ১৯৯৭) ও ভিপ (২০১৩, ২০১৬ ও ২০১৭) টিভি ধারাবাহিকে অভিনয় করে এই বিভাগে সর্বাধিক পাঁচবার পুরস্কার অর্জন করেছেন। সাম্প্রতিক বিজয়ী ফিবি ওয়ালার-ব্রিজ ফ্লিব্যাগ (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
দ্য কনজ্যুরিং
দ্য কনজ্যুরিং ২০১৩ সালে মুক্তিপ্রাপ্ত একটি মার্কিন অতিপ্রাকৃত লোমহর্ষক চলচ্চিত্র। এটি পরিচালনা করেছেন জেমস ওয়ান এবং ছবিটির গল্প লিখেছেন চ্যাড হেইস ও ক্যারি ডব্লিউ. হেইস। দ্য কনজ্যুরিং চলচ্চিত্র সিরিজের এটি প্রথম চলচ্চিত্র। এতে প্যাট্রিক উইলসন ও ভেরা ফারমিগা অভিনয় করেন এড ও লরেন ওয়ারেন নামের এক অতিপ্রাকৃত-রহস্য উদঘাটনকারী দম্পতির চরিত্রে। ইতিপূর্বে এড ও লরেন ওয়ারেনের জীবনে ঘটে যাওয়া ঘটনায় অনুপ্রাণিত হয়ে দি অ্যামিটিভিল হরর নামের গল্প ও চলচ্চিত্র সিরিজ নির্মিত হয়েছে। চলচ্চিত্রটিতে দেখানো হয় ১৯৭১ সালে রোড আইল্যান্ডে বসবাসরত পেরন দম্পতি (রন লিভিংস্টোন ও লিলি টেইলর) তাদের বাড়িতে বেশ কিছু ভূতুড়ে কাণ্ডকারখানার শিকার হন। আর তাদের সাহায্যের জন্য এগিয়ে আসেন ওয়ারেন দম্পতি।
দ্য কনজ্যুরিং ২০১৩ সালের ১৯ জুলাই মার্কিন যুক্তরাষ্ট্র ও কানাডায় মুক্তি পায়। চলচ্চিত্রটি সমালোচকদের কাছ থেকে ইতিবাচক সাড়া লাভ করে। এটি নির্মাণে ব্যয় হয় প্রায় ২ কোটি মার্কিন ডলার। আর এটি প্রায় ৩১ কোটি ৮০ লক্ষ মার্কিন ডলার আয় করে সর্বকালের সেরা আয়ের ভৌতিক চলচ্চিত্রের খেতাব অর্জন করে। চলচ্চিত্রটির পরবর্তী কিস্তি দ্য কনজ্যুরিং ২ ২০১৬ সালের ১০ জুন মুক্তি প্রায়।
সাপলুডু
সাপলুডু, সাপ সিঁড়ি বা মোক্ষপথম হলো প্রাচীন ভারতীয় ছকের খেলা, যা দুই বা ততোধিক ব্যক্তি মিলে খেলতে হয়। এটিকে বর্তমানে বিশ্বব্যাপী ক্লাসিক খেলা হিসেবে গণ্য করা হয়। এটি সংখ্যাযুক্ত ও দাগকাটা খেলার ছকে খেলতে হয়। ছকে বেশকিছু “সাপ” ও “মই” বা “সিঁড়ি” দেখা যায়, যা দুইটি আলাদা ঘরকে যুক্ত করে। খেলার মূল লক্ষ্য হলো ছক্কা ঘুরিয়ে প্রাপ্ত সংখ্যানুসারে ঘুঁটিকে পরিচালনা করে সর্বাগ্রে ছকের শুরু (নিচের ঘর) থেকে শেষ (উপরের ঘর) পর্যন্ত নিয়ে যাওয়া। এক্ষেত্রে মই বা সিঁড়ি দ্রুত উপরে উঠতে সহায়ক ভূমিকা পালন করে; পক্ষান্তরে সাপ ঘুঁটিকে নিচে নামিয়ে অগ্রগমনকে বিঘ্নিত করে।
সাপলুডু নিছক ভাগ্যের খেলা। এটি তরুণ ও যুবকদের বেশ জনপ্রিয়। ঐতিহাসিকভাবে খেলাটির সাথে নৈতিকতা শিক্ষাদানের বিষয়টি জড়িত ছিল। ছকে একটি ঘুঁটির অগ্রগমনকে পাপ (সাপ) ও পুণ্যময় (মই বা সিঁড়ি) জীবনের জটিল প্রবাহের সাথে তুলনা করা হতো। আধুনিককালে খেলাটিকে বিভিন্ন নামে বাজারজাত করা হয়, যার মধ্যে উল্লেখযোগ্য হলো স্ন্যাক্স অ্যান্ড ল্যাডার্স, শ্যুটস অ্যান্ড ল্যাডার্স, বাইবেল আপস অ্যান্ড ডাউনস ইত্যাদি; এর মধ্যে কিছু কিছু ক্ষেত্রে নৈতিক শিক্ষার বিষয়টিও অন্তর্ভুক্ত রয়েছে। যেমন: ১৯৪৩ সাল থেকে মিল্টন ব্র‍্যাডলি কোম্পানি থেকে প্রকাশিত শ্যুটস অ্যান্ড ল্যাডার্স খেলায় নৈতিক শিক্ষা অন্তর্ভুক্ত হয়।
উপকরণ
থাম্ব|220px|সাপলুডু খেলার উপকরণ খেলার ছকের আকার ব্যবহারভেদে বিভিন্ন হতে দেখা যায়। এর মধ্যে ৮×৮, ১০×১০ এবং ১২×১২ আকারের ছকই সবচেয়ে বেশি লভ্য। ছকে বেশ কিছু ঘরে সাপ ও মই বা সিঁড়ি থাকে, যা এক ঘর থেকে শুরু হয়ে অন্য ঘরে শেষ হয়। সাপ ও সিঁড়ির উপস্থিতি খেলার ব্যাপ্তিকে ব্যাপকভাবে প্রভাবিত করে। ছকে প্রতিটি খেলোয়াড়ের পক্ষে একটিমাত্র ঘুঁটি থাকে। ঐতিহ্যগতভাবে সাধারণত একটিমাত্র ছক্কা বা ডাইস গড়িয়ে খেলোয়াড়ের গতিবিধি নির্ধারণ করা হয়; তবে খেলার ব্যাপ্তি কমিয়ে আনতে একাধিক ছক্কা বা ডাইসও ব্যবহৃত হতে দেখা যায়।
ইতিহাস
সাপলুডু জ্ঞান চৌপড় ও পচিশী (লুডু ও পরচিসি নামের পরিচিত) প্রভৃতি অন্যান্য ছক্কা ঘুরানোর খেলার মতোই ভারতীয় উপমহাদেশে উৎপন্ন হয়। ভারত থেকে খেলাটি ইংল্যান্ডে গিয়ে “স্ন্যাকস অ্যান্ড ল্যাডার্স” নামধারণ করে। পরবর্তীতে ১৯৪৩ সালে মিল্টন ব্র‍্যাডলি কোম্পানি খেলাটিকে শ্যুটস অ্যান্ড ল্যাডার্স (“ইংল্যান্ডের জনপ্রিয় অন্তর্দ্বার-ক্রীড়ার [ইনডোর স্পোর্ট] উন্নত নতুন সংস্করণ” ) নামে মার্কিন যুক্তরাষ্ট্রে বাজারজাত করে।
থাম্ব|জ্ঞান চৌপড় (খেলার [[জৈন ধর্ম|জৈন সংস্করণ), জাতীয় সংগ্রহালয়, নতুন দিল্লি]] সাপলুডুর জৈন ধর্মীয় সংস্করণ জ্ঞান চৌপড় জৈন দর্শনের বিবিধ বিষয়, যেমন কর্ম ও মোক্ষ ইত্যাদি বিষয়ের সাথে সম্পর্কযুক্ত ছিল।
প্রাচীন ভারতে খেলাটি মোক্ষপথম নামে জনপ্রিয় ছিল। প্রথাগত হিন্দু দর্শনের কর্ম ও কাম বা নিয়তি ও আকাঙ্ক্ষা-র পার্থক্য এই খেলার মূল উপলব্ধি ছিল। এই সংস্করণে নিয়তির প্রাধান্য ছিল। বিপরীতভাবে, পচিশী নামক সংস্করণে জীবনকে দক্ষতা ও ভাগ্যের সম্মিলিত রূপ হিসেবে উপস্থাপন করা হতো। এই খেলার অন্তর্নিহিত তাৎপর্য থেকে ১৮৯২ সালে ভিক্টোরীয় যুগে ইংল্যান্ডে সাপলুডুর অনুরূপ একটি সংস্করণ প্রচলিত হয়। এছাড়াও, এক সময় শুভকর্ম ও অপকর্মের পরিণামের শিক্ষাদানকারী হিসেবেও এই খেলাটিকে ব্যবহার করা হয়। খেলার ছকের ঘরগুলোতে নানা প্রতীকায়িত চিত্র অঙ্কিত ছিল। এর উপরের দিকে ঈশ্বর, দেবদূত এবং স্বার্গিক বস্তু এবং নিচের দিকে প্রাণী, ফুল ও মানুষের চিত্র অঙ্কিত ছিল। খেলার মই বা সিঁড়ি বিভিন্ন সদগুণাবলি, বিশেষত ঔদার্য, আস্থা ও বিনয় প্রভৃতি এবং সাপ অসদগুণাবলি, যেমন কামনা, ক্রোধ, হত্যা ও চৌর্যবৃত্তি প্রভৃতি প্রতীকায়িত করতো। ব্যক্তি ভালো কাজের মাধ্যমে মোক্ষ লাভ করে এবং খারাপ কাজের পরিণামস্বরূপ সমাজের নিচুস্তরে পুনর্জন্ম লাভ করে— এই শিক্ষাদানই ছিল এই খেলার মূল উদ্দেশ্য। খেলায় সিঁড়ির চেয়ে সাপের সংখ্যা বেশি থাকত, যা খেলোয়াড়দের স্মরণ করিয়ে দিত যে, অধর্মের পথ ছেড়ে ধর্মের পথে চলা অনেক বেশি কঠিন। সম্ভবত, সর্বশেষ ঘরে (১০০তম ঘর) পৌঁছার অর্থ ছিল মোক্ষলাভ বা আত্মিক মুক্তি।
ভারত থেকে ইংল্যান্ডে পৌঁছার পর সাপলুডুর ভারতীয় মূল্যবোধের স্থলে ইংরেজ মূল্যবোধ স্থান করে নেয়। ধারণা করা হয়েছিল যে, এতে ভিক্টোরীয় যুগের নীতিতত্ত্বের ভালো প্রতিফলন ঘটবে। পাশ্চাত্যের এই সংস্করণে মিতব্যয়িতা, অধ্যবসায় ও শ্রমশীলতার মই দিয়ে সিদ্ধি (পরিপূর্ণতা), অনুগ্রহ ও সফলতা লাভ করা যেত; পক্ষান্তরে সাপরূপী অসংযম, অবাধ্যতা ও শ্রমবিমুখতার ফলে লাভ করত অসুস্থতা, মর্যাদাহানী ও দারিদ্র‍্য। সাপলুডুর ভারতীয় সংস্করণে মইয়ের চেয়ে সাপের সংখ্যা বেশি থাকলেও, ইংরেজ সংস্করণে কিছুটা ছাড় দিয়ে উভয়ের সংখ্যা সমান রাখা হতো। পাপ-পুণ্যের এই সাম্যের ধারণায় ইংল্যান্ডের এই সাংস্কৃতিক আদর্শ প্রতিফলিত হয় যে, প্রতিটি পাপের বিনিময়ে প্রায়শ্চিত্তের অপর একটি সুযোগ উন্মোচিত হয়।
তৎকালীন ব্রিটেনের অবিচ্ছেদ্য অংশ ভারত থেকে ঔপনিবেশিক ব্যক্তিরা স্বদেশে ফেরার সাথে সাথে ব্রিটেনের স্ন্যাকস অ্যান্ড ল্যাডার্স এবং ভারত ও জ্ঞান চৌপড়-এর সংযোগ সাধিত হতে থাকে। ২০শ শতকের ব্রিটেনে সাপলুডুর ছকের নকশা ও সজ্জায় সেই সংযোগেরই প্রতিফলন দেখা যায়। ৪০-এর দশক নাগাদ যুদ্ধ এবং ভারতে ব্রিটিশ শাসনের পতনের মধ্যে অর্থনৈতিক কারণে সাপলুডুর ছক থেকে ভারতীয় চিত্রকলা ও সাংস্কৃতিক বিষয়াদি প্রায় মুছে যেতে থাকে। সাপলুডুর নৈতিক শিক্ষা প্রজন্মের সাথে সাথে বাহিত হয়েছে; এর বাহ্যিক কাঠামো থেকে শুরু করে ধর্মীয় ও দার্শনিক মতাদর্শ এখনও বাহিত হলেও, তা বর্তমানে অতি ক্ষীণ। ভারতের পাল-সেন শাসনামলে সাপলুডুর সম্ভাব্য বৌদ্ধধর্মীয় সংস্করণ ছিল বলেও প্রমাণ পাওয়া যায়।
ভারতের অন্ধ্রপ্রদেশে তেলুগু ভাষায় খেলাটি বৈকুণ্ঠপলি বা পরমপদ সোপান পথম নামে জনপ্রিয়। হিন্দিতে খেলাটি সাপ ঔর সিঁড়ি, সাপ সিঁড়ি বা মোক্ষপত নামে পরিচিত। তামিলনাড়ুতে সাপলুডু পরমপদম নামে পরিচিত। তামিলনাড়ুতে হিন্দু দেবতা বিষ্ণুর ভক্তরা বৈকুণ্ঠ একাশীতে রাত জেগে এই খেলাটি খেলে। বাংলাদেশ ও ভারতের বাংলাভাষী অঞ্চল পশ্চিমবঙ্গে এটি যথাক্রমে সাপলুডু ও সাপসিঁড়ি নামে পরিচিত।
মূল খেলায় সদগুণের ঘরগুলো হলো: আস্থা (১২), বিশ্বস্ততা (৫১), ঔদার্য (৫৭), জ্ঞান (৭৬) এবং তপস্যা (৭৮)। পক্ষান্তরে অসদগুণের ঘরগুলো হলো: অবাধ্যতা (৪১), অহমিকা (৪৪), অভদ্রতা (৪৯), চৌর্যবৃত্তি (৫২), মিথ্যাবাদিতা (৫৮), মদ্যপান (৬২), ঋণগ্রস্ততা (৬৯), হত্যা (৭৩), ক্রোধ (৮৪), লোভ (৯২), অহঙ্কার (৯৫) এবং কামনা (৯৯)।
খেলার নিয়ম
থাম্ব|upright=1.35|ডান|মিল্টন ব্র‍্যাডলি কোম্পানির শ্যুটস অ্যান্ড ল্যাডার্স খেলার ছক, c. ১৯৫২। এর নকশায় ভালো কর্ম ও এর ফল এবং খারাপ কর্ম ও এর পরিণাম প্রদর্শিত হয়েছে।
প্রতি খেলোয়াড় একটি ঘুঁটি নিয়ে ছকের একটি ঘর থেকে (সাধারণ “১” নির্দেশিত ঘর অথবা “১” নির্দেশিত ঘরের পূর্ব ঘর) খেলা আরম্ভ করে। একটি চালে খেলোয়াড়েরা একটি ছক্কা নিক্ষেপ করে, তাতে নির্দেশিত সংখ্যা অনুযায়ী ঘুঁটিকে সামনে এগিয়ে নিয়ে চলে। ঘুঁটিগুলো ছকের নিচ থেকে উপরের দিকে নির্দেশিত একটি নির্দিষ্ট পথ (সাধারণত বুস্ট্রফেডন পদ্ধতিতে) ধরে প্রতিটি ঘর অন্তত একবার অতিক্রম করে এগিয়ে চলে। চালের শেষে ঘুঁটিটি যদি “মই” বা “সিঁড়ি”-এর নিচের অংশ চিহ্নিত কোনো ঘরে এসে থামে, তাহলে ঘুঁটিটি মই বেয়ে অপর প্রান্তের ঘরে (উপরে) পৌঁছে যায়। পক্ষান্তরে, কোনো ঘুঁটি “সাপ”-এর মুখ চিহ্নিত ঘরে এসে থামলে, ঘুঁটি সাপের লেজ চিহ্নিত ঘরে (নিচের দিকে) নেমে যায়।
ছক্কায় যদি ৬ সংখ্যাটি ওঠে, তাহলে খেলোয়াড় প্রথম চালের পর দ্বিতীয় আরেকটি চালের সুযোগ পায়; অন্যথায় খেলা খেলোয়াড় থেকে খেলোয়াড়ে চলতে থাকে। যেই খেলোয়াড় সর্বাগ্রে ছকের সর্বশেষ ঘরে পৌঁছাবে, সেই হবে খেলার বিজয়ী।
নিয়মে মতভেদ
খেলা কীভাবে শেষ হবে, জিততে যত প্রয়োজন তত উঠিয়েই খেলা শেষ করতে হবে কিনা, তা নিয়ে বেশ কিছু মতভেদ রয়েছে। কোনো কোনো খেলায় শেষ ঘরে যেতে যত প্রয়োজন, ছক্কায় তত তুলে তবেই শেষ ঘরে যেতে হয়। এছাড়াও, ছক্কায় প্রয়োজনীয় সংখ্যার চেয়ে বেশি উঠলে কী করা হবে, তারও রকমফের রয়েছে। অনেক ক্ষেত্রেই ঘুঁটি তার অবস্থানে স্থির থাকে। আরেকটি ক্ষেত্রে ঘুঁটি সর্বশেষ ঘরে গিয়ে পেছনের দিকে ফিরে আসে। (যেমন: খেলায় জিততে ৩ লাগলে এবং ছক্কায় ৫ উঠলে, ঘুঁটি তিন ঘর এগিয়ে গিয়ে আবার দুই ঘর পিছিয়ে আসবে।) এভাবে কিছু কিছু ক্ষেত্রে খেলোয়াড় তার পূর্বের অবস্থান থেকে বেশ খানিকটা পিছিয়েও যেতে পারে। (যেমন: খেলা জিততে ১ দরকার হলে এবং ছক্কায় ৫ আসলে, খেলোয়াড় তার পূর্বের অবস্থান থেকে পিছিয়ে যায়।)
উইনিং ওয়েস ফর ইয়োর ম্যাথমেটিক্যাল প্লেস বইয়ের লেখকেরা একটি ভিন্ন রূপভেদের প্রস্তাব করেন (যাকে তারা অ্যাডার্স-অ্যান্ড-ল্যাডার্স নামে অভিহিত করেন), যেখানে ভাগ্যের পরিবর্তে দক্ষতা দিয়ে খেলায় জিততে হবে। তারা এখানে প্রতি খেলোয়াড়ের জন্য আলাদা ঘুঁটির পরিবর্তে, সকলের জন্য অপৃথকযোগ্য ঘুঁটির একটি ভাণ্ডারের প্রস্তাব করে। এরূপ খেলায় পাঁচটি ঘুঁটি এবং একটি ৫×৫ আকারের ছক থাকবে। এক্ষেত্রে নিক্ষেপ করার মতো কোনো ছক্কা থাকবে না। খেলোয়াড়রাই যেকোনো ঘুঁটি নিয়ে এক থেকে চার ঘর পর্যন্ত চালবে। যে ঘুঁটি সবার শেষে “হোম” নামের ঘরে (ছকের সর্বশেষ ঘর) পৌঁছাবে, সে-ই খেলায় জয়ী হবে।
বিশেষ সংস্করণ
মার্কিন যুক্তরাষ্ট্রে সাপলুডুর সবচেয়ে প্রচলিত সংস্করণ হলো ১৯৪৩ সালে মিল্টন ব্র‍্যাডলি কোম্পানি কর্তৃক প্রকাশিত শ্যুটস অ্যান্ড ল্যাডার্স। ছকের সাপ সেসময়কার শিশুদের অপছন্দের হওয়ায় ছক থেকে সাপকে বাদ দেওয়া হয়। এটি ১০×১০ আকারের ছকে খেলা হয় এবং ছক্কার বদলে স্পিনার ঘুরিয়ে ঘুঁটি এগিয়ে নিতে হয়। এর ছকের নকশা অনেকটা খেলার মাঠের আদলে তৈরি এবং সাপের বদলে স্লাইডের মতো শ্যুটস ব্যবহার করা হয়।
মিল্টন ব্র‍্যাডলি কোম্পানি ১৯৭৪ সালে প্রথমবারের মতো সাপলুডুর ছকে কৃষ্ণাঙ্গ শিশুদের ছবি আঁকে। এছাড়া পপ সংস্কৃতির সাথে মানানসই করে সাপলুডুর বেশ কিছু সংস্করণ বের করা হয়েছে, যাতে শিশুতোষ নানান চরিত্র, যেমন ডোরা দি এক্সপ্লোরার এবং সিসেমি স্ট্রিট কার্টুনের চরিত্র আঁকা হয়েছে। এগুলো “দ্য ক্লাসিক আপ অ্যান্ড ডাউন গেম ফর প্রিস্কুলার্স” নামে বাজারজাত করা হয়। ১৯৯৯ সালে হ্যাসব্রো ব্যক্তিগত কম্পিউটারের জন্য সাপলুডুর একটি সংস্করণ প্রকাশ করে।
কানাডায় ঐতিহাসিকভাবে খেলাটি “স্ন্যাক্স অ্যান্ড ল্যাডার্স” নামে বিক্রয় করা হয়ে আসছে। কানাডা গেমস কোম্পানি সে দেশে এই খেলাটি বাজারজাত করে থাকে। এছাড়া কানাডার জন্য বিশেষায়িত বেশ কিছু সংস্করণও প্রকাশিত হয়েছে। এদের একটিতে সাপের বদলে টোবোগান ব্যবহৃত হয়েছে।
ব্রিটেনের একটি পুরনো সংস্করণে দেখা যায়, একজন বালক ও বালিকা কার্টুন রেলপথে ট্রেনের মাধ্যমে এগিয়ে চলে। ১৯৯০ এর দশকে দক্ষিণ আফ্রিকায় প্রচারণার জন্য ডিমের বাক্সের নিচে কার্ডবোর্ডের তৈরি শ্যুটস অ্যান্ড ল্যাডার্স-এর ছক সেঁটে দেওয়া হতো।
সাপলুডুর মূল সংস্করণের পাপ-পুণ্য ও প্রাচ্যের আধ্যাত্মবাদ পাশ্চাত্যের আধুনিক সাপলুডুতে প্রতিফলিত হয়নি। তবুও এর মূল কাঠামো শিশুদের বিভিন্ন বিষয় শিক্ষাদানের জন্য অনেক কার্যকরী। ইন্দোনেশিয়ার দুইটি ভিন্ন শিক্ষাপ্রতিষ্ঠানে পঞ্চম শ্রেণির ইংরেজি শিক্ষার মাধ্যম হিসেবে সাপলুডুর একটি বিশেষ সংস্করণ অন্তর্ভুক্ত করার পর দেখা যায় এটি শিশুদের শব্দভাণ্ডারই শুধু সমৃদ্ধ করছে না, পাশাপাশি শিক্ষার বিষয়ে তাদের আগ্রহ ও উৎসাহও বৃদ্ধি পেয়েছে। কার্নেগি মেলন বিশ্ববিদ্যালয়ের গবেষকেরা গবেষণার মাধ্যমে দেখান যে, নিম্ন আয়ের পরিবার থেকে আসা শিশুরা, যারা অন্তত এক ঘণ্টা সাপলুডুর মতো গণনার খেলা খেললে, তারা মধ্যবিত্ত পরিবার থেকে আসা শিশুদের তুলনায় হিসাব-নিকাশে অধিক পারদর্শিতা প্রদর্শন করে। জলবায়ু পরিবর্তন ও টেকসই পরিবেশ সম্পর্কে শিক্ষক ও শিক্ষার্থীদের সচেতন করতে পরিবেশকে উপজীব্য করে নির্মিত সাপলুডুর আরেকটি ভিন্ন সংস্করণ ব্যবহৃত হয়েছিল।
২০২০ সালে বিজ্ঞানী মায়ার ও তার সঙ্গীরা মুক্ত ও অভিযোজনশীল ক্রীড়া প্রকল্পের আওতায় শ্যুটস অ্যান্ড ল্যাডার্স-এর ভিত্তি নিয়ে গবেষণা করেন।  তাদের মতে, একদম শুরু থেকে খেলোয়াড় এবং শিক্ষকেরাই সাপলুডুকে তৈরি করেছে এবং এর নিয়ম নির্ধারণ করে দিয়েছে। মনজা প্রকল্পের আরেকটি দিক হলো গাণিতিকীকরণ। বছরের পর বছর ধরে এই খেলার অভিজ্ঞতাকে শিক্ষক ও শিক্ষার্থীরা গাণিতিক দক্ষতায় রূপান্তরিত করে।
গাণিতিক উপস্থাপন
থাম্ব|400px|প্রতি চাল N এর বিপরীতে সাপলুডু খেলা সমাপ্তির সামগ্রিক সম্ভাবনা সাপলুডুর যেকোনো সংস্করণকে মার্কভের শোষণ শৃঙ্খল দ্বারা বর্ণনা করা যায়। কেননা, এক ঘর থেকে ঘুঁটির অন্য ঘরে যাওয়ার পথ নির্ধারিত এবং পূর্ববর্তী খেলার থেকে স্বতন্ত্র। মিল্টন ব্র‍্যাডলি কোম্পানির শ্যুটস অ্যান্ড ল্যাডার্স-এর ছকে ১৯টি স্লাইড-সদৃশ চুট এবং মই রয়েছে। খেলার শুরু থেকে ১০০ ঘর পর্যন্ত পৌঁছাতে একজন খেলোয়াড়ের গড়ে ৩৯.২ বার চালতে হয়। দুইজনে খেললে গড়ে ৪৭.৭৬ চালে খেলাটি শেষ হয়, যেখানে প্রথমে চালা খেলোয়াড়ের জেতার সম্ভাবনা ৫০.৯%। এই সমস্ত সম্ভাবনার হিসাবের ক্ষেত্রে শর্ত হিসেবে নেওয়া হয়েছিল যে, একজন খেলোয়াড় ছক্কায় ৬ তুললে অতিরিক্ত একবার ছক্কা চালার সুযোগ পাবে এবং ১০০ ঘরে যেতে যত প্রয়োজন, ঠিক তত তুলেই জিততে হবে কিন্তু বেশি পেলেও ঘুঁটি তার ঘর থেকে নড়বে না।
তথ্যসূত্র
গ্রন্থপঞ্জি
নাইরোবি
থাম্ব|নাইরোবি মেট্রো (সবুজ) এর আশেপাশের নাইরোবি কাউন্টি (লাল) নাইরোবি কেনিয়ার রাজধানী এবং বৃহত্তম শহর। এটি কেনিয়ার দক্ষিণ-মধ্যভাগে, বিষুবরেখার ঠিক দক্ষিণ, আথি নদীর অববাহিকা অঞ্চলে, সমুদ্র সমতল থেকে প্রায় ১৭৯৫ মিটার উচ্চতায় অবস্থিত। নাইরোবি নামটি মাসাই ভাষার একটি শব্দগুচ্ছ "এনকারে নাইরোবি" থেকে এসেছে, যার অর্থ "শীতল জলাশয়"; শব্দগুচ্ছটি শহরটির প্রতিষ্ঠার আগে এখানে অবস্থিত একটি পশুদের খাবার পানির প্রাকৃতিক টোল বা গর্তকে নির্দেশ করেছে। নাইরোবিকে "সূর্যতলে শ্যামল নগরী" ডাকনামেও ডাকা হয়। মূল নাইরোবি নগরীর আয়তন প্রায় ৬৯৬ বর্গকিলোমিটার (ঢাকার আয়তনের আড়াই গুণ বা কলকাতার আয়তনের সাড়ে তিন গুণ)। ২০১৯ সালের হিসাব অনুযায়ী  প্রায় ৪৪ লক্ষ অধিবাসী এবং বৃহত্তর নাইরোবি মহানগরীতে প্রায় ৯৪ লক্ষ লোক বাস করে, ফলে জনসংখ্যার বিচারে এটি পূর্ব আফ্রিকার বৃহত্তম এবং সমগ্র আফ্রিকা মহাদেশের ৬ষ্ঠ বৃহত্তম নগরী।
১৯শ শতকের শেষভাগে যুক্তরাজ্য পূর্ব আফ্রিকার সিংহভাগ নিয়ন্ত্রণ করতে শুরু করে। ব্রিটিশ পূর্ব আফ্রিকা ঔপনিবেশিক কর্তৃপক্ষ ১৮৯৯ সালে উগান্ডা-মোম্বাসা রেলপথের উপরে একটি সুবিধাজনক অবস্থানে অবস্থিত অন্তর্বর্তী রেল পরিবহন কেন্দ্র হিসেবে নাইরোবি লোকালয়টিকে প্রতিষ্ঠা করে। এটি দ্রুত বড় হয়ে ওঠে ও ১৯০৫ সালে মোম্বাসাকে পেছনে ফেলে ব্রিটিশ পূর্ব আফ্রিকার রাজধানীতে পরিণত হয়। সরকারী প্রশাসন ও বাণিজ্যের কেন্দ্র হবার সুবাদে কেনিয়ার গ্রামাঞ্চল থেকে বহু লোক এখানে অভিবাসী হয়ে বসতি স্থাপন করে, ফলে এটি আফ্রিকার অন্যতম বৃহত্তম শহরে পরিণত হয়। এসময় এটি উপনিবেশের কফি, চা ও সিসাল বৃক্ষের শিল্পকেন্দ্রে পরিণত হয়। ১৯৬৩ সালে কেনিয়া স্বাধীনতা লাভ করলে এটি কেনিয়ার রাজধানীতে পরিণত হয় এবং নতুন সংবিধান অনুসারে এর আয়তন বহুগুণ বৃদ্ধি পায়। নাইরোবি কেনিয়ার সংস্কৃতি, বাণিজ্য ও শিল্পের প্রধান কেন্দ্র। এখানে পানীয়, প্রক্রিয়াজাত খাদ্য, সিগারেট ও আসবাবপত্রের শিল্পকারখানা আছে। নগরীর রেলগাড়িতে বহির্বিশ্বে রপ্তানির জন্য প্রস্তুতকৃত বহু পণ্য-মালামাল তুলে রেলপথে কেনিয়ার প্রধান সমুদ্রবন্দর মোম্বাসাতে প্রেরণ করা হয়। মাত্র এক শতাব্দীর ব্যবধানে নাইরোবি একটি অনাবাদী লবণাক্ত জলাভূমি থেকে সমৃদ্ধিশালী আধুনিক জাতীয় রাজধানী শহরে রূপান্তরিত হয়েছে।
জনসংখ্যা বৃদ্ধির সাথে সাথে নগরীতে যানজট বৃদ্ধি পেয়েছে। বিশেষ করে মাতাতু নামের ছোট ছোট ব্যক্তিগত ট্যাক্সিগুলি অসহনীয় যানজটের সৃষ্টি করেছে। বন্যায় প্রায়ই সড়কের অবস্থা বেহাল হয়ে পড়ে। সম্প্রতি ২০২০ সালে এসে একটি দ্রুতগামী বাস গণপরিবহন ব্যবস্থা প্রতিষ্ঠা করা হয়েছে। নাইরোবি শহরকেন্দ্র থেকে ১৮ কিলোমিটার দক্ষিণ-পূর্বে জোমো কেনিয়াত্তা আন্তর্জাতিক বিমানবন্দরটি অবস্থিত; এটি আফ্রিকার ৭ম ব্যস্ততম বিমানবন্দর। নাইরোবি থেকে আফ্রিকার ২য় সর্বোচ্চ পর্বত কেনিয়া পর্বত, ভারতীয় মহাসাগরীয় উপকূল ও ভিক্টোরিয়া হ্রদে রেল ও সড়কপথে পৌঁছানোর সুবন্দোবস্ত আছে। নগরীর বহু লোক এখনও রেল পরিবহন ব্যবস্থার কর্মচারী হিসেবে কাজ করে। নাইরোবির পর্যটন খাত খুবই গুরুত্বপূর্ণ। নাইরোবি বিশ্ববিদ্যালয় ও কেনিয়ার জাতীয় জাদুঘর নগরীর দর্শনীয় স্থানগুলির মধ্যে অন্যতম। জাদুঘরটিতে কেনীয় শিল্পকলা, প্রাচীন হস্তশিল্পজাত দ্রব্য, বন্যপ্রাণী ও প্রত্নতাত্ত্বিক হোমিনিড জীবাশ্মের প্রদর্শনী আছে। ঔপনিবেশিক আমলের ভবন ও স্থাপনাগুলির মধ্যে বিচার ভবন ও মহাগির্জাটি উল্লেখ্য। এছাড়া এখানে কেনিয়ার জাতীয় নাট্যশালাও অবস্থিত। নগরীতে বেশ কিছু সুউচ্চ গগনস্পর্শী অট্টালিকা আছে, যাদের মধ্যে ২৮ তলাবিশিষ্ট চোঙাকার কেনিয়াত্তা আন্তর্জাতিক সম্মেলন কেন্দ্র ভবনটি ঐতিহাসিকভাবে গুরুত্বপূর্ণ। আদিবাসী ঐতিহ্যবাহী বোমাস গ্রামগুলির প্রদর্শনী কেন্দ্র, জিরাফ কেন্দ্র, মাসাই বাজার, রেল জাদুঘর, ইত্যাদি আরও কিছু দর্শনীয় স্থান। আউট অভ আফ্রিকা রচয়িতা ক্যারেন ব্লিক্সেনের নামাঙ্কিত জাদুঘরটিও দর্শনীয়।
স্বাধীনতার আগে নাইরোবির জনসংখ্যার একটি বড় অংশ ইউরোপ থেকে আগত শ্বেতাঙ্গ ও দক্ষিণ এশিয়া থেকে আগত ভারতীয়-পাকিস্তানি দিয়ে গঠিত ছিল। কিন্তু স্বাধীনতার পরে এদের সিংহভাগ কেনিয়া ত্যাগ করে। বর্তমানে সংখ্যাগরিষ্ঠ জনগণ স্থানীয় আফ্রিকান বিভিন্ন জাতির লোক, যাদের মধ্যে কিকুয়ু জাতির লোকেরা সংখ্যায় সবচেয়ে বেশি। লোকালয়ের আদিবাসী মাসাইয়েরা সংখ্যায় খুবই কম। সিংহভাগই খ্রিস্টান ধর্মাবলম্বী, তবে উল্লেখ করার মতো মুসলমান সম্প্রদায় এবং অপেক্ষাকৃত ক্ষুদ্র হিন্দু ও শিখ সম্প্রদায়ও বাস করে। নগরীর লোকেরা সোয়াহিলি ও ইংরেজি ভাষায় কথা বলে।